VS002324
Datum: 2005-06-26T02:00:00.000+02:00
datum_sodbe_i_stopnje: 2010-11-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 130.000 EUR
opombe: II Ips 327/2011. Revizija tožeče stranke je bila zavrnjena.

Opomba: Zaradi napak v drugostopenjski sodbi (neskladje med obrazložitvijo in izrekom odločbe), višine odškodnine za posamezne vrste škode ni mogoče natančno opredeliti.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Osnovnošolka, kasneje dijakinja.

## Škodni dogodek

Prometna nesreča – oškodovanka udeležena kot sopotnica na motorju.

## Poškodba

Zlom desne stegnenice s kožnim in kostnim defektom, ponovni zlomi desne stegnenice, zlom zgornjega dela desne goleni, manjek kože na desni goleni, zlom desne petnice, odtrganje desne ahilove tetive, popoškodbena nestabilnost desnega skočnega sklepa, popoškodbena prikrajšava desne noge, okorelost desnega kolena in desnega skočnega sklepa.

## Telesne bolečine

(vsaj) 33.000 EUR Hude bolečine – 6 tednov, srednje hude stalne bolečine – 6 mesecev, občasne lahke bolečine – 12 mesecev, te pa prestaja občasno še sedaj in ji bo tudi v prihodnje pri večjih obremenitvah noge, pri hoji po stopnicah, daljši hoji po neravnem terenu.

#### Hospitalizacija

Skupaj 145 dni – 5 dni v umetni komi, 12 operacij (vstavitev in več zamenjav fiksaterja zaradi, 2x nekroktomijo, transplantacije kože, odstranitev 5 igel iz petnice in stopala, 3 zlomi ploščice zaradi nekroktomije): iz postelje je prvič vstala po 1 mesecu in pol do 2 mesecih s pomočjo terapevta.

#### Ambulantno zdravljenje

Več pregledov pri izbranem zdravniku, 44 pregledov pri specialistih.

#### Rehabilitacija

65 fizioterapij.

#### Nevšečnosti med zdravljenjem

Opravljanje higiene v postelji pred 12 drugimi bolniki, kateter, 7 mesecev je imela fiksater zaradi postopnega podaljševanja kosti; vsak dan je bilo treba podaljšati razdaljo med kostema za 1 mm, kar je bilo zelo boleče; prejemanje infuzij in protibolečinskih injekcij, 140 RTG slikanj, jemanje analgetika po katerem ji je bilo zelo slabo, jemanje Analgina in Naklofena, prevezi ran, boleča razgibavanja, stalna vnetja na mestu, kjer je v kost vstavljena žica, bolečine v medenične delu tudi ko leži na boku, zadnja dva členka nog ima stalno otečena.

## Strah

(vsaj) 5.250 EUR Zelo hud primaren strah za življenje ob nesreči in do sprejema v bolnico – 50 minut; sekundarni hud strah – 6 tednov, ker se je bala, da bo izgubila nogo; srednje hud sekundarni strah – 6 tednov, ko se je bala, da ne bo več hodila; lažji strah – 6 mesecev, ko se je bala, da se ne bo mogla ukvarjati s športom, da bo imela trajne posledice in da bo imela težave pri delu; občasen lažji strah pred prometom ima še vedno.

## Zmanjšanje življenjske aktivnosti

(vsaj) 50.300 EUR Trajne posledice v anatomskem in v funkcionalnem smislu – huda atrofija , kar je povzročilo oslabelo mišično moč v desni nogi, prišlo je do varus deformacije (oblika O noge) in stranske nestabilnosti kolena srednje stopnje, gibljivost kolena je zmanjšana za 405, desna spodnja okončina je krajša za 3 cm, kar povzroča ukrivljenost ledvenega dela hrbtenice za 10% v desno, to pa bolečine v hrbtenici. Zmanjšana je sposobnost dviganja težjih bremen, hoji po stopnicah in terenskem delu; šport je morala opustiti. Ker manjka nekaj podkožnega in kostnega tkiva, ima težave pri nakupu obutve, prv tako nima potrebne gibljivosti, da bi si lahko škornje obula sama. Trpi srednje hude duševne bolečine in jih bo tudi v prihodnje. Izboljšanja stanja ni pričakovati, lahko da bo potrebna operacija zaradi korekcije ukrivljenosti kolka.

## Skaženost

(vsaj) 10.450 EUR Operativni posegi in plastične operacije zaradi manjkov kože so pustili velike brazgotine na stegnenici, golenici in petnici. Brazgotine so po celi dolžini noge, na notranjem delu manjka tkivo, noga je različne, neenakomerne debeline v valusu; tudi na peti je viden kožni defekt in ukrivljenost. So zelo dobro vidne, če nosi poletna oblačila in vzbujajo pri ljudeh radovednost in začudenje (duševne bolečine srednje do težje stopnje, ki bodo prisotne tudi v prihodnje). Zato je opustila nošenje kratkih hlač, kratkih kril, na plažo gre na oddaljene dele. Pri hoji šepa, zato je zunanji videz prizadet, saj daje videz invalidne osebe. Zardi videza je lahko tudi zavrnjena pri nasprotnem spolu. Nesrečo je doživela ravno v času, ko si je iskala življenjskega partnerja.

---

OZ člen 179, 182